Document ID: 32006R1010

ΚΑΝΟΝΙΣΜΌΣ (ΕΚ) αριθ. 1010/2006 ΤΗΣ ΕΠΙΤΡΟΠΉΣ
της 3ης Ιουλίου 2006
σχετικά με ορισμένα έκτακτα μέτρα στήριξης της αγοράς στους τομείς των αυγών και πουλερικών ορισμένων κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 14 παράγραφος 1 πρώτο εδάφιο στοιχείο β),
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (2), και ιδίως το άρθρο 14 παράγραφος 1 πρώτο εδάφιο στοιχείο β),
Εκτιμώντας τα ακόλουθα:
(1)
Λόγω της εμφάνισης της γρίπης των πτηνών υψηλής παθογονικότητας (H5N1) σε γεωγραφικές ζώνες εγγύς του εδάφους της Κοινότητας από το φθινόπωρο του 2005, και σε αρκετά κράτη μέλη από το Φεβρουάριο του 2006, η κατανάλωση κρέατος πουλερικών, και σε ορισμένες περιπτώσεις σε μικρότερο βαθμό η κατανάλωση αυγών, μειώθηκαν αισθητά σε ορισμένα κράτη μέλη.
(2)
Η σημαντική και ραγδαία μείωση του επιπέδου κατανάλωσης κρέατος πουλερικών είχε ως συνέπεια πτώση του επιπέδου των τιμών. Η αγορά του τομέα κρέατος πουλερικών έχει αναστατωθεί σοβαρά.
(3)
Επειδή οι ανωτέρω σοβαρές διαταραχές της αγοράς συνδέονται άμεσα με απώλεια εμπιστοσύνης του καταναλωτή που απορρέει από τους κινδύνους για την υγεία των ζώων, είναι, ως εκ τούτου, δικαιολογημένο το αίτημα των οικείων κρατών μελών να ληφθούν έκτακτα μέτρα στήριξης της αγοράς κατά την έννοια του άρθρου 14 του κανονισμού (ΕΟΚ) αριθ. 2771/75 και του άρθρου 14 του κανονισμού (ΕΟΚ) αριθ. 2777/75 και να χορηγηθούν ενισχύσεις αντιστάθμισης ενός μέρους των οικονομικών απωλειών που προκλήθηκαν από την καταστροφή των αυγών εκκόλαψης ή νεοσσών κρεοπαραγωγής, την πρόωρη σφαγή τμήματος του ζωικού κεφαλαίου αναπαραγωγής, την προσωρινή μείωση της παραγωγής ή ακόμη τη σφαγή των νεαρών ορνίθων έτοιμων για ωοτοκία, δεδομένων των μέτρων βιοασφάλειας που επιβλήθηκαν προληπτικά από ορισμένα κράτη μέλη.
(4)
Για τα αυγά εκκόλαψης κρεοπαραγωγής που μεταποιήθηκαν σε προϊόντα αυγών πρέπει να χορηγηθεί αντισταθμιστική αποζημίωση κατώτερη από την αντίστοιχη για τα αυγά εκκόλαψης κρεοπαραγωγής που καταστράφηκαν.
(5)
Οι μέγιστες ποσότητες στις οποίες μπορεί να χορηγηθεί χρηματική αποζημίωση για καθένα από τα έκτακτα μέτρα στήριξης της αγοράς καθορίζονται από την Επιτροπή μετά από εξέταση των αιτήσεων των κρατών μελών.
(6)
Οι διατάξεις του άρθρου 14 του κανονισμού (ΕΟΚ) αριθ. 2771/75 και του άρθρου 14 του κανονισμού (ΕΟΚ) αριθ. 2777/75, οι οποίες προβλέπουν την έκδοση των εν λόγω μέτρων, ισχύουν από τις 11 Μαΐου 2006. Πρέπει συνεπώς να προβλεφθεί ότι ο παρών κανονισμός εφαρμόζεται επίσης από την ημερομηνία αυτή.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και των αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η καταστροφή των αυγών εκκόλαψης κρεοπαραραγωγής, των κωδικών ΣΟ 0407 00 11 και 0407 00 19, θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2771/75.
2. Για κάθε ενδιαφερόμενο κράτος μέλος, και εντός του ορίου του μέγιστου αριθμού τεμαχίων που αναγράφεται στο παράρτημα Ι και για το καθοριζόμενο στο εν λόγω παράρτημα χρονικό διάστημα, χορηγείται αποζημίωση για την προβλεπόμενη στην παράγραφο 1 καταστροφή.
Το μέγιστο ποσό αποζημίωσης καθορίζεται κατ’ αποκοπή σε:
α)
0,15 ευρώ ανά αυγό εκκόλαψης «κοτόπουλου συνήθους τύπου» του κωδικού ΣΟ 0407 00 19·
β)
0,23 ευρώ ανά αυγό εκκόλαψης «κοτόπουλου ελεύθερης βοσκής» του κωδικού ΣΟ 0407 00 19·
γ)
0,23 ευρώ ανά αυγό εκκόλαψης «φραγκόκοτας» του κωδικού ΣΟ 0407 00 19·
δ)
0,35 ευρώ ανά αυγό εκκόλαψης «πάπιας» του κωδικού ΣΟ 0407 00 19·
ε)
0,66 ευρώ ανά αυγό εκκόλαψης «γαλοπούλας» του κωδικού ΣΟ 0407 00 11·
στ)
1,20 ευρώ ανά αυγό εκκόλαψης «χήνας» του κωδικού ΣΟ 0407 00 11.
Άρθρο 2
1. Η μεταποίηση των αυγών εκκόλαψης κρεοπαραγωγής του κωδικού ΣΟ 0407 00 19 θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2771/75.
2. Για κάθε ενδιαφερόμενο κράτος μέλος χορηγείται, εντός του ορίου του μέγιστου αριθμού πτηνών που αναγράφεται στο παράρτημα ΙΙ και για το καθοριζόμενο στο εν λόγω παράρτημα χρονικό διάστημα, αποζημίωση για την προβλεπόμενη στην παράγραφο 1 καταστροφή.
Το μέγιστο ποσό αποζημίωσης ισούται προς το προβλεπόμενο στο άρθρο 1 παράγραφος 2 ποσό, μειωμένο σε κάθε περίπτωση κατά 0,03 ευρώ ανά αυγό εκκόλαψης ή κατά την τιμή πώλησης, εφόσον η τιμή αυτή είναι ανώτερη του 0,03 ευρώ.
Άρθρο 3
1. Η καταστροφή νεοσσών των κωδικών ΣΟ 0105 11, 0105 12 και 0105 19 θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2777/75.
2. Για κάθε ενδιαφερόμενο κράτος μέλος χορηγείται, εντός του ορίου του μέγιστου αριθμού πτηνών που αναγράφεται στο παράρτημα ΙΙΙ και για το καθοριζόμενο στο εν λόγω παράρτημα χρονικό διάστημα, αποζημίωση για την προβλεπόμενη στην παράγραφο 1 καταστροφή.
Το μέγιστο ποσό αποζημίωσης καθορίζεται κατ’ αποκοπή σε:
α)
0,24 ευρώ ανά νεοσσό «κοτόπουλου»·
β)
0,40 ευρώ ανά νεοσσό «φραγκόκοτας»·
γ)
0,54 ευρώ ανά νεοσσό «πάπιας»·
δ)
0,85 ευρώ ανά νεοσσό «γαλοπούλας»·
ε)
1,50 ευρώ ανά νεοσσό «χήνας».
Άρθρο 4
1. Η πρόωρη, κατά έξι εβδομάδες τουλάχιστον, σφαγή τμήματος του ζωικού κεφαλαίου πολλαπλασιασμού κρεοπαραγωγής με σκοπό τη μείωση της παραγωγής αυγών εκκόλαψης κρεοπαραγωγής των κωδικών ΣΟ 0105 92 00, 0105 93 00, 0105 99 10, 0105 99 20, 0105 99 30 και 0105 99 50 θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2777/75, υπό τον όρο πάντως ότι κατά το εν λόγω χρονικό διάστημα κανένα πτηνό των σχετικών εγκαταστάσεων δεν επανατοποθετείται σε αυγοπαραγωγή.
2. Για κάθε ενδιαφερόμενο κράτος μέλος, και εντός του ορίου του μέγιστου αριθμού τεμαχίων που αναγράφεται στο παράρτημα IV και για το καθοριζόμενο στο εν λόγω παράρτημα χρονικό διάστημα, χορηγείται αποζημίωση για την προβλεπόμενη στην παράγραφο 1 καταστροφή.
Το μέγιστο ποσό αποζημίωσης καθορίζεται κατ’ αποκοπή σε:
α)
3,2 ευρώ ανά κότα αναπαραγωγής των κωδικών ΣΟ 0105 92 00 και 0105 93 00·
β)
3,2 ευρώ ανά πάπια αναπαραγωγής του κωδικού ΣΟ 0105 99 10·
γ)
30 ευρώ ανά χήνα αναπαραγωγής του κωδικού ΣΟ 0105 99 20·
δ)
15 ευρώ ανά γαλοπούλα αναπαραγωγής του κωδικού ΣΟ 0105 99 30·
ε)
5 ευρώ ανά φραγκόκοτα αναπαραγωγής του κωδικού ΣΟ 0105 99 50.
Άρθρο 5
1. Η εθελούσια παράταση του υγειονομικού κενού πέραν των τριών εβδομάδων θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2777/75, υπό τον όρο πάντως ότι κατά το εν λόγω χρονικό διάστημα κανένα πτηνό δεν επανατοποθετείται σε αυγοπαραγωγή.
2. Για την προβλεπόμενη στην παράγραφο 1 παράταση χορηγείται στα πτηνοτροφεία κάθε ενδιαφερόμενου κράτους μέλους, ανά τετραγωνικό μέτρο και εβδομάδα υγειονομικού κενού πέραν των τριών εβδομάδων, αποζημίωση εντός του ορίου του μέγιστου εμβαδού που αναγράφεται στο παράρτημα V και για το προσδιοριζόμενο στο εν λόγω παράρτημα χρονικό διάστημα.
Το μέγιστο ποσό αποζημίωσης καθορίζεται κατ’ αποκοπή σε:
α)
0,46 ευρώ/m2 και εβδομάδα, για τα πτηνοτροφεία κοτόπουλου κρεοπαραγωγής·
β)
0,41 ευρώ/m2 και εβδομάδα, για τα πτηνοτροφεία γαλοπούλας·
γ)
0,62 ευρώ/m2 και εβδομάδα, για τα πτηνοτροφεία πάπιας·
δ)
0,41 ευρώ/m2 και εβδομάδα, για τα πτηνοτροφεία φραγκόκοτας.
3. Τα κράτη μέλη, τα οποία έχουν ήδη χορηγήσει ορισμένες αποζημιώσεις για τις σχετικές επιφάνειες, μεριμνούν ώστε τα ήδη καταβληθέντα ποσά σε εθνικό επίπεδο να αφαιρεθούν από την προβλεπόμενη στην παράγραφο 2 αποζημίωση.
Άρθρο 6
1. Η εθελούσια μείωση της παραγωγής, με μείωση των τοποθετήσεων νεοσσών ώστε να μειωθεί η πυκνότητα, θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2777/75.
2. Για κάθε ενδιαφερόμενο κράτος μέλος, χορηγείται εντός του ορίου του μέγιστου αριθμού πτηνών που αναγράφεται στο παράρτημα VΙ και για το καθοριζόμενο στο εν λόγω παράρτημα χρονικό διάστημα, αποζημίωση για τη μείωση της παραγωγής που προβλέπεται στην παράγραφο 1, ανά λιγότερο παραγόμενο πτηνό σε σχέση με το συνήθη κύκλο παραγωγής κάθε ειδικής εγκατάστασης παραγωγής.
Το μέγιστο ποσό αποζημίωσης καθορίζεται κατ’ αποκοπή σε:
α)
0,20 ευρώ/πτηνό για τα πτηνοτροφεία κοτόπουλου κρεοπαραγωγής·
β)
1,24 ευρώ/πτηνό για τα πτηνοτροφεία γαλοπούλας·
γ)
0,75 ευρώ/πτηνό για τα πτηνοτροφεία πάπιας·
δ)
0,40 ευρώ/πτηνό για τα πτηνοτροφεία φραγκόκοτας.
Άρθρο 7
1. Η πρόωρη σφαγή «νεαρών ορνίθων έτοιμων για ωοτοκία» θεωρείται ως έκτακτο μέτρο στήριξης της αγοράς δυνάμει του άρθρου 14 του κανονισμού (ΕΟΚ) αριθ. 2777/75.
2. Για κάθε ενδιαφερόμενο κράτος μέλος, χορηγείται, εντός του ορίου του μέγιστου αριθμού πτηνών που αναγράφεται στο παράρτημα VII και για το καθοριζόμενο στο εν λόγω παράρτημα χρονικό διάστημα, αποζημίωση για την προβλεπόμενη στην παράγραφο 1 σφαγή.
Το μέγιστο ποσό αποζημίωσης καθορίζεται κατ’ αποκοπή σε 3,2 ευρώ ανά νεαρή όρνιθα «έτοιμη για ωοτοκία».
Άρθρο 8
Τα κράτη μέλη που κοινοποίησαν στην Επιτροπή ποσά μερικής αποζημίωσης κατώτερα από τα μέγιστα ποσά που προβλέπονται στα άρθρα 1 έως 7 οφείλουν να περιοριστούν στα ποσά που κοινοποίησαν.
Άρθρο 9
Το γενεσιουργό γεγονός της τιμής συναλλάγματος για τις προβλεπόμενες στον παρόντα κανονισμό ενισχύσεις είναι η πρώτη εργάσιμη ημέρα του μηνός Μαΐου 2006.
Η τιμή συναλλάγματος που εφαρμόζεται είναι η τελευταία την οποία έχει καθορίσει η Ευρωπαϊκή Κεντρική Τράπεζα πριν από την ημερομηνία του γενεσιουργού γεγονότος.
Άρθρο 10
Οι πραγματοποιηθείσες από τα κράτη μέλη δαπάνες για τις πληρωμές που αναφέρονται στα άρθρα 1 έως 7 είναι επιλέξιμες για κοινοτική χρηματοδότηση, υπό τους όρους που προβλέπονται στο άρθρο 14 του κανονισμού (ΕΟΚ) αριθ. 2771/75 και στο άρθρο 14 του κανονισμού (ΕΟΚ) αριθ. 2777/75, μόνον εφόσον τα κράτη μέλη διενεργήσουν τις πληρωμές στους δικαιούχους πριν από τις 31 Δεκεμβρίου 2006.
Άρθρο 11
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 11 Μαΐου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2006.

Labels: 0
3
17
6